सिवान शहर के पाल नगर के रहेवाला एगो व्यवसायी के दुकान दरबार मार्केट में आरोही मोबाइल के नाम से बा. धनतेरस का रात जब ऊ दुकान बंद क के निकललन त एगो मोटरसाइकिल से आइल दू गो बदमाश उनका के चहेट लिहलन स आ घर का सोझा चहुँपत चहुँपत उनका हाथ से रुपिया वाला थैला छीन ले गइले सँ. लोग के डेरावे खातिर दू गो फायरो झोंक दिहले सँ बदमाश.
लूटइला का बाद व्यवसायी ई बतावे ला तइयार नइखन कि झोला में कतना रुपिया रहुवे. व्यवसायी अपना बगल के दुकानदार से मोटरमाइकिल मांग के चलल रहलें आ उनकर स्टाफ चलावत रहुवे. जइसहीं बदमाश लगे चहुँपले सँ तइसहीं स्टाफ मोटरसाइकिल छोड़ के भाग पराइल आ दुकानदार लूटा गइलन.
पुलिस मामिला के तहकीकात करत बिया.
